LAOAG CITY – Nagtignayen ti gobyerno probinsiyal tapno maidanon ti tulong kadagiti residente ti Adams Ilocos Norte nga isolated gapu iti bagyo Mario.
Kuna ni Municipal Planning and Development Officer Ernesto Manegdeg ti Adams nga awan uray maysa a lugan a makaruar manipud iti Adams gapu iti dakkel a danum iti karayan a gubuay ti nagpatnag a tudo.
Inbatad ni Manegdeg a malaksid iti dakkel a danum iti karayan ket nagreggaay pay ti daga kadagiti kalsada gapu iti napigsa a tudo.
Mangnamnama ni Manegdeg a maidanon ti kapitolyo ti tulong kadagiti residente nangruna dagiti kangrunaan a kasapulan kas iti relieff goods.
Ti laeng ili nga Adams ti naipadanon iti PDRRMC a kangrunaan a naapektaran ti bagyo Mario iti Ilocos Norte.
ilo_Latn ilo_Latn ilo_Latn ilo_Latn ilo_Latn